**מועדון הכדורסל לייטקבליס** (בליטאית: **Krepšinio klubas Lietkabelis**) הוא מועדון כדורסל ליטאי מפוניבז' המשחק בליגת העל הליטאית וביורוקאפ.

היסטוריה
--------

### שנים מוקדמות

ההיסטוריה של המועדון החלה ב-1964. שם המועדון לא השתנה במשך 32 שנים רצופות. עד להקמת הליגה הליטאית בכדורסל ב-1993 הייתה ליטקבליס בין קבוצות הכדורסל החזקות במדינה. המועדון זכה פעמיים באליפות ליטא (1985, 1988), זכה שלוש פעמים במקום השלישי (1983, 1984 ו-1991) והעפיל לגמר הגביע הליטאי פעמיים (1985, 1986).

### 1978–1986

משנת 1978 עד 1986 ייצגה לייטקבליס את ליטא בטורניר החטיבה הראשונה של ברית המועצות (תחרות התחרות המשנית בברית המועצות).

### 1993

דאניוס שאלנגה במדי לייטקבליס בשנת 2015
בשנת 1993 היה מועדון הכדורסל לייטקבליס אחד משמונה מייסדי ליגת הכדורסל הליטאית. משנת 1996, לאחר שלושה עשורים, עזב מפעל לייטקבליס, שנתן לקבוצה חסות ועל שמו נקראה הקבוצה, את עולם הכדורסל. שמות הקבוצה השתנו רבות בשנים האלו, אך מינואר 2012, שמו של המועדון חזר לשמו המקורי - לייטקבליס.

בעונת 1999/2000 השתתפה הקבוצה בטורניר בינלאומי ראשון - גביע קוראץ', בפעם הראשונה לאחר עצמאותה של המדינה. בעונת 2004/2005 ובין 2007 ל-2012 השתתפה הקבוצה בליגה השנייה של הליגה הבלטית, שנודעה כגביע האתגר הבלטי. הם גם שיחקו בליגה הבלטית הבכירה מ-2005 עד 2007 ומ-2012 עד 2014. במהלך עשר שנים בליגה זכתה הקבוצה זכתה פעמיים במקום הראשון בגביע האתגר ופעמיים במדליות ארד (ב-2008 וב-2011). המועדון זכה במקום השלישי בליגה הבלטית ב-2016. עם זאת, בליגה המקומית ההישג הגבוה ביותר שהשיגה הקבוצה היה רבע הגמר.

### 2015–הווה

ב-29 ביולי 2015, המועדון הוזמן להצטרף לעונת הבכורה של היורופקאפ, הגרסה האלטרנטיבית ליורוקאפ שאורגנה על ידי פיב"א אירופה. עם זאת, רגע לפני ההגרלה הוכרז כי 56 קבוצות ישתתפו בתחרות במקום 64 ולייטקבליס הייתה בין 8 הקבוצות שנופו לפני תחילת העונה.

ב-21 ביולי 2016 הוזמנה לייטקבליס לשחק בירוקאפ לעונת 2016/2017, לאחר שנרשמה כבר ליורופקאפ. בעקבותיו החתימה הקבוצה את האחים דריוש וקשישטוף לברינוביץ'. העונה הטובה הביאה למכירות שיא של למעלה מ-700 מינויים רק ביום פתיחת המכירות. עונת הליגה החלה בניצחון היסטורי על ז'לגיריס קובנה 90–86 לראשונה זה 16 שנים. העונה הפכה לטובה בתולדות המועדון - לייטקבליס ניצחה את ז'לגיריס, ריטאס וילנה ונפטונאס, הקבוצות המובילות בליטא. בפלייאוף ניצחה לייטקבליס את ויטאוטאס 3–0 ברבע הגמר ואת ריטאס וילנה 3–1 בחצי הגמר לפני שהפסידה לז'לגיריס בגמר 1–4. הקבוצה הגיעה גם לגמר הגביע הליטאי 2017, והפסידה גם בו לז'לגיריס 63–84. במהלך העונה והפלייאוף שברה הקבוצה את שיאי הצופים במשחק פעמים רבות.

הופעת הבכורה של המועדון ביורוקאפ הייתה לא פחות טובה. ב-12 באוקטובר 2016 העניק סל ניצחון של דונטאס טארוליס את הניצחון הראשון בתולדות לייטקבליס ביורוקאפ, 89–88 על מזט סקופיה. לייטקבליס המשיכה את הצלחתה בזאגרב, כשניצחה את אלופת קרואטיה צדביטה זאגרב 80–76. ב-23 בנובמבר קבעה הקבוצה שיא קהל, כש-4,427 צפו במשחק השני מול צדביטה, בו הפסידה לייטקבליס 68–69. לייטקבליס העפילה לטופ 16 של היורוקאפ עם מאזן 3–5 בשלב הבתים עם ניצחון נוסף מול מזט סקופיה, אם כי הפסידה בשני המשחקים לקבוצות המובילות בבית - גראן קנריה וניז'ני נובגורוד. בשלב הטופ 16 שיחקה לייטקבליס בבית F מול אלופת הטורניר לשעבר חימקי, והענקיות הגרמניות באיירן מינכן ורטיופארם אולם. בעוד שלא הצליחה לנצח את חימקי ובאיירן, הקבוצה ניצחה בשני המשחקים מול אולם החזקה, וסיימה את שלב הטופ 16 במאזן מכובד של 2–4.

ב-13 ביוני 2017, פורסם כי בעונת 2017/2018 תשתתף לייטקבליס בפעם השנייה ברציפות ביורוקאפ. כתוצאה מכך האריכה הקבוצה חוזים לתאומים לברינוביץ' והחתימה את שחקן נבחרת ליטא לשעבר סימאס יסאיטיס. הקבוצה שמרה על מעמדה המכובד כשהחלה את הליגה עם מאזן מושלם של 8–0 ואת עונת היורוקאפ עם ניצחון על אלופת ישראל הפועל ירושלים 86–72. עם זאת, הקבוצה החלה להתדרדר עם תבוסה לבאיירן מינכן 57–93 והפסד בית לרג'יו אמיליה 75–82. לייטקבליס התאוששה עם ניצחון חוץ מפתיע על גלאטסראיי 78–73 וניצחון בית על בודצ'נוסט 86–79 בהופעה חזקה של עדס יושקביצ'יוס, שקלע 32 נקודות ו-9 שלשות, 7 מהן ברבע הראשון. לאחר הסיבוב הראשון ביורוקאפ הייתה לייטקבליס במאזן 3–2 חיובי, אך הסיבוב השני היה רע מאוד למועדון: לייטקבליס הפסידה בחוץ להפועל ירושלים 81–93, ואחריו הפסידה שוב לבאיירן, 87–88 בבית. המאמן הראשי ארתורס שטאלברגס פוטר לאחר רצף הפסדים בליגה, והוחלף על ידי עוזרו ויטלי צ'רני. לייטקבליס ניצחה את רג'יו אמיליה בחוץ 85–82 לאחר השינויים, אבל גם זה לא הציל את הקבוצה. הפסדים לגלאטסראיי 77–84 בבית, ו-62–76 לבוגצ'נוסט בפודגוריצה הותירו את לייטקבליס עם מאזן 4–6 ומחוץ לטופ 16.

תארים והישגים
-------------

### תחרויות מקומיות

* **אליפות הרפובליקה הסובייטית הסוציאליסטית הליטאית**

**זכייה (2)**: 1985, 1988
* **ליגת העל הליטאית**

סגנות (1): 2017
מקום שלישי (2): 2020, 2021
* **הגביע הליטאי**

סגנות (3): 2017, 2021, 2022
מקום שלישי (3): 2018, 2019, 2020
### תחרויות אזוריות

* **גביע האתגר של הליגה הבלטית**

**זכיות (2):** 2005, 2012
מקום שלישי (2): 2010, 2011
* **הליגה הבלטית**

מקום שלישי (1): 2016

עונה אחרי עונה
--------------

| עונה | ליגה | מקום | הליגה הבלטית | מקום | הגביע הליטאי | תחרויות אירופיות |
| --- | --- | --- | --- | --- | --- | --- |
| 1993–94 | LKL | 9 |  |  |  |
| 1994–95 | LKL | 9 |  |  |  |
| 1995–96 | LKL | 10 |  |  |  |
| 1996–97 | LKL | 9 |  |  |  |
| 1997–98 | LKL | 10 |  |  |  |
| 1998–99 | LKL | 6 |  |  |  |
| 1999–00 | LKL | 6 |  |  | **3** גביע קוראץ' | שלב הבתים |
| 2000–01 | LKL | 7 |  |  |  |
| 2001–02 | LKL | 9 |  |  |  |
| 2002–03 | LKL | 9 |  |  |  |
| 2003–04 | LKL | 7 |  |  |  |
| 2004–05 | LKL | 8 | גביע האתגר | זכייה |  |  |
| 2005–06 | LKL | 7 | הליגה הבלטית | 11 |  |  |
| 2006–07 | LKL | 5 | גביע האתגר | 11 |  |  |
| 2007–08 | LKL | 9 | גביע האתגר | 4 |  |  |
| 2008–09 | LKL | 9 | גביע האתגר | 7 | שמינית גמר |  |
| 2009–10 | LKL | 6 | גביע האתגר | 3 |  |  |
| 2010–11 | LKL | 6 | גביע האתגר | 3 | סיבוב שני |  |
| 2011–12 | LKL | 11 | גביע האתגר | 1 | לא התחרתה |  |
| 2012–13 | LKL | 9 | טופ 16 | רבע גמר |  |
| 2013–14 | LKL | 9 | טופ 16 | סיבוב רביעי |  |
| 2014–15 | LKL | 8 | רבע גמר | רבע גמר |  |
| 2015–16 | LKL | 7 | מקום 3 | רבע גמר |  |
| 2016–17 | LKL | 2 |  | סגנות | **2** יורוקאפ | טופ 16 |
| 2017–18 | LKL | 4 |  | מקום שלישי | **2** יורוקאפ | עונה סדירה |
| 2018–19 | LKL | 4 |  | מקום שלישי | **3** ליגת האלופות | עונה סדירה |
| 2019–20 | LKL | 3 |  | מקום שלישי | **3** ליגת האלופות | פיינל-8 |
| 2020–21 | LKL | 3 |  | סגנות | **2** יורוקאפ | עונה סדירה |
| 2021–22 | LKL | 2 |  | **2** יורוקאפ | שמינית גמר |
|

שחקנים בעבר ובהווה
------------------

* ליטאליטא קשישטוף לברינוביץ'
* ליטאליטא דריוש לברינוביץ'
* סרביהסרביה ניקולה רדיצ'ביץ'

קישורים חיצוניים
----------------

ויקישיתוף מדיה וקבצים בנושא **לייטקבליס** בוויקישיתוף
* אתר האינטרנט הרשמי של לייטקבליס (בליטאית)

הערות שוליים
------------

1. ↑  "FIBA Europos taurės dalyvių sąraše – penki Lietuvos klubai". *BasketNews.lt*. נבדק ב-29 ביולי 2015. `{{cite web}}`:  (עזרה)
2. ↑  "FIBA paskutinę akimirką iš turnyro dalyvių sąrašo išbraukė "Lietkabelį" ir "Vytautą"". *BasketNews.lt*. נבדק ב-3 באוגוסט 2015. `{{cite web}}`:  (עזרה)
3. ↑  "Oficialu: "Lietkabelis" varžysis Europos taurėje". *BasketNews.lt*. נבדק ב-21 ביולי 2016. `{{cite web}}`:  (עזרה)
4. ↑  Pulkovskis, Edgaras. ""Lietkabelio" aukštaūgių tandemą sudarys broliai Lavrinovičiai". *Krepsinis.net*. נבדק ב-13 באוגוסט 2016. `{{cite web}}`:  (עזרה)
5. ↑  "Pirmąją prekybos abonementais į "Lietkabelio" varžybas dieną – rekordas". *JP.lt*. נבדק ב-17 באוגוסט 2016. `{{cite web}}`:  (עזרה)
6. ↑  "LKL starte košmaras favoritams: "Žalgiris" krito Panevėžyje". *Krepsinis.lt*. נבדק ב-5 באוקטובר 2016. `{{cite web}}`:  (עזרה)
7. ↑  "Lietkabelis (LKL 2016-17 season)". *LKL.lt* (בליטאית). נבדק ב-30 ביולי 2017. `{{cite web}}`:  (עזרה)
8. ↑  "Karaliaus Mindaugo taurę iškovojo antroje finalo pusėje "Lietkabelį" palaužęs "Žalgiris"". *Krepsinis.lt*. נבדק ב-19 בפברואר 2017. `{{cite web}}`:  (עזרה)
9. ↑  "20-ies taškų persvarą išbarstęs "Lietkabelis" Europos taurėje laimėjo paskutinę sekundę". *24sek.lt*. נבדק ב-12 באוקטובר 2016. `{{cite web}}`:  (עזרה)
10. ↑  "K. Lavrinovičiaus ir Ž. Skučo tandemas atvedė "Lietkabelį" į dramatišką pergalę Zagrebe". *Krepsinis.lt*. נבדק ב-19 באוקטובר 2016. `{{cite web}}`:  (עזרה)
11. ↑  "Panevėžyje – naujas lankomumo rekordas". *Krepsinis.net*. נבדק ב-24 בנובמבר 2016. `{{cite web}}`:  (עזרה)
12. ↑  "Lietkabelis Panevezys (EuroCup 2016-17 Games)". *EuroCupBasketball.com* (באנגלית). נבדק ב-30 ביולי 2017. `{{cite web}}`:  (עזרה)
13. ↑  "Oficialu: "Lietkabelis" – Europos taurėje, jau žino varžovus". *Krepsinis.lt*. נבדק ב-21 ביולי 2017. `{{cite web}}`:  (עזרה)
14. ↑  "Broliai Lavrinovičiai lieka Panevėžio "Lietkabelyje"". *24sek.lt*. נבדק ב-4 ביולי 2017. `{{cite web}}`:  (עזרה)
15. ↑  Sarapas, Jaunius. "Ispaniją į Lietuvą iškeitęs A. Juškevičius: kitos komandos nenusvėrė "Lietkabelio" privalumų". *Krepsinis.lt*. נבדק ב-24 ביולי 2017. `{{cite web}}`:  (עזרה)
16. ↑  "Grįžta į Lietuvą: "Lietkabelis" prisiviliojo S. Jasaitį". *Krepsinis.lt*. נבדק ב-28 ביולי 2017. `{{cite web}}`:  (עזרה)
17. ↑  ""Lietkabelis" įveikė "Vytautą" ir "Betsafe–LKL" žengia be pralaimėjimų - LKL.LT". *LKL.lt*. נבדק ב-8 באוקטובר 2017. `{{cite web}}`:  (עזרה)
18. ↑  "Žinutė Europai: užsivedęs "Lietkabelis" sudorojo Izraelio čempionus". *Krepsinis.lt*. נבדק ב-11 באוקטובר 2017. `{{cite web}}`:  (עזרה)

| **יורוקאפ - 2023/2024** |
| --- |
| בית א' | בית ב' |
| ישראלישראל הפועל תל אביב | ספרדספרד חובנטוד בדאלונה | ספרדספרד גראן קנריה | מונטנגרומונטנגרו בודוצ'נוסט פודגוריצה |
| סלובניהסלובניה צדביטה אולימפיה | צרפתצרפת פריז בסקטבול | גרמניהגרמניה רטיופארם אולם | צרפתצרפת JL בורק |
| איטליהאיטליה רייר ונציה | ליטאליטא וולבס | טורקיהטורקיה טורק טלקום | ליטאליטא לייטקבליס |
| טורקיהטורקיה בשיקטש | גרמניהגרמניה המבורג טאוורס | יווןיוון אריס סלוניקי | איטליהאיטליה אקילה באסקט טרנטו |
| אוקראינהאוקראינה פרומיתיי | בריטניהבריטניה לונדון ליונס | פוליןפולין שלונסק ורוצלב | רומניהרומניה קלוז'-נאפוקה |